Need kaks etappi ning hennapilbri sõelumine on see osa hennaga töötamisest, mis ei ole tervisele hea - hennatolm hingamisteedes ja kopsudes on üsna ärritav. Nagu klippidest näha, katavad töölised nina ja suu rättidega ning üritavad tolmu osas jääda pealetuult. Arvestades sealse rahva elatustaset, ma  ei usu, et neil korralikumaid respiraatoreid oleks. Varasemal ajal oli hennaveskis töötamine väga vaeste inimeste pärisosa ning töö, mida naljalt keegi teha ei tahtnud. (Arvestades, et henna oksüdeerub ka ninas ja hingamisteedes, kus ei ole väga happeline keskkond, on see mõistetav - kui ikka kogu aeg nuuskad ja köhid punakaspruuni sodi, siis…)